Source: http://nyugatifeny.hu/2019/06/04/elkepeszto-nem-vertek-ossze-elegge-varjuekat-az-mtva-szekhazban-ezert-a-birosag-elutasitotta-az-inditvanyukat
Timestamp: 2019-08-21 20:42:53+00:00

Document:
Elképesztő: Nem verték össze eléggé Varjuékat az MTVA-székházban, ezért a bíróság elutasította az indítványukat – Nyugati Fény
Elképesztő: Nem verték össze eléggé Varjuékat az MTVA-székházban, ezért a bíróság elutasította az indítványukat
Nyugati Fény · 2019. június 4., 14:14 2019-06-04 · Politika
Igazság-szolgáltatás, 2019!
Az MTVA székházából tavaly decemberben erőszakkal eltávolított képviselők, Szél Bernadett, Hadházy Ákos és Varju László a TASZ segítségével pótmagánvád-indítványt nyújtottak be a bírósághoz az őket akadályozó és bántalmazó biztonsági őrök ellen, amit most első fokon a bíróság elutasított – írja a Társaság a Szabadságjogokért a közleményében.
Mint írják, a bíróság – idézve egy alkotmánybírósági határozatot is – lényegében arra hivatkozik elutasító döntésében, hogy mivel a képviselők nem hivatkoznak testi sérülésre vagy becsületsértő bánásmódra, ezért a vádemelésnek nem állnak fenn a feltételei.
A büntetőeljárási törvény értelmében ugyanis az a sértett léphet fel pótmagánvádlóként, akinek jogát vagy jogos érdekét a bűncselekmény közvetlenül sértette vagy veszélyeztette, és a bíróság szerint ez csak akkor valósult volna meg, ha a képviselők
testi sérülést vagy becsületsértő bánásmódot is elszenvedtek volna.
Azaz, mivel a képviselőket nem verték meg eléggé a biztonsági őrök (a bíróság szerint nem szenvedtek büntetőjogi értelemben sérüléseket), hanem “csak”
ráncigálták, taszigálták és kidobták őket, ezért nem élhetnek pótmagánváddal.
Ami különösen elképesztő: A bíróság érvelésében visszaköszön az ügyészség korábbi véleményéhez hasonló megállapítás is, ami szerint a képviselők nem hivatalos személyként jártak el az MTVA épületében.
A közlemény szerint a három országgyűlési képviselőnek továbbra is jogi segítséget és képviseletet nyújtanak, a döntés ellen fellebbeznek, szükség esetén pedig valamennyi belföldi és nemzetközi fórum előtti jogorvoslati lehetőséggel fognak élni, hogy az ügy ne maradhasson következmények nélkül.
(TASZ nyomán)
local_offer Politika, bíróság, mtva, székház, társaság a szabadságjogokért, tasz

References: bíróság 
 bíróság 
 bíróság 
 bíróság 
 bíróság 
 bíróság 
 bíróság